Public procurement notice: Contract Notice
Published: 2024-11-05
Region: EL304
Contract type: Services
Procedure: Open procedure
CPV classification: 72224000: Project management consultancy services | 72246000 | 72500000
Estimated value: 1500000 EUR
Submission deadline: 2024-12-09
Award criteria: quality, price
EU fund: eu-funds

Technical requirements: Αντικείμενο της παρούσας είναι η ορθή και έγκαιρη εκτέλεση του συνολικού έργου «Ενίσχυση της ασφάλειας των πληροφοριών και των συστημάτων του Δημόσιου Τομέα », το οποίο απαρτίζεται από τα ακόλουθα υποέργα :
-Ενίσχυση της ασφάλειας των πληροφοριών και των συστημάτων της ΓΓΠΣΨΔ
-Ενίσχυση της ασφάλειας των πληροφοριών και των συστημάτων της ΗΔΙΚΑ
-Ενίσχυση της ασφάλειας των πληροφοριών και των συστημάτων του ΚΤΗΜΑΤΟΛΟΓΙΟΥ
-Ενίσχυση της ασφάλειας των πληροφοριών και των συστημάτων του ΕΔΥΤΕ
τα οποία στο εξής θα αποκαλούνται κύρια υποέργα. Το υποέργο υπηρεσιών τεχνικής βοήθειας – συμβούλου τεχνικής υποστήριξης (ΣΤΥ) και τα κύρια υποέργα στο εξής θα αποκαλούνται Συνολικό Έργο. 
[παρ. 1.3 & ΠΑΡΑΡΤΗΜΑ I της Διακήρυξης]
Ο Ανάδοχος θα προσφέρει τις υπηρεσίες του στην έδρα του, στην έδρα της Αναθέτουσας Αρχής, στα γραφεία του Αναδόχου και σε όποια άλλα σημεία προκύπτουν από τις απαιτήσεις του Έργου (π.χ. συμμετοχή σε συναντήσεις εργασίας με εμπλεκόμενους φορείς, συμμετοχή σε διαδικασίες επιτόπιων πιστοποιήσεων/παραλαβών, διενέργεια ημερίδων, κλπ.).
Τόπος παράδοσης των παραδοτέων που προκύπτουν από τη Σύμβαση που θα υπογραφεί με τον Ανάδοχο, ορίζεται η έδρα της Αναθέτουσας Αρχής.
(παρ. 2.1.6 του ΠΑΡΑΡΤΗΜΑΤΟΣ I).
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να ασκούν επαγγελματική δραστηριότητα συναφή με το αντικείμενο των προς παροχή υπηρεσιών. 
Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού   ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. 
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Οι εγκατεστημένοι στην Ελλάδα οικονομικοί φορείς πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.
Στην περίπτωση ένωσης οικονομικών φορέων η καταλληλότητα άσκησης επαγγελματικής δραστηριότητας απαιτείται να καλύπτεται από τουλάχιστον ένα μέλος της ένωσης. (παρ. 2.2.4 της Διακήρυξης).
Όσον αφορά στην τεχνική και επαγγελματική ικανότητα, οι οικονομικοί φορείς απαιτείται:
•να έχουν ολοκληρώσει επιτυχώς κατά τη διάρκεια της τελευταίας τριετίας (2021, 2022, 2023) και έως την καταληκτική ημερομηνία υποβολής της προσφοράς του παρόντος διαγωνισμού, 
oτουλάχιστον τρία (3) έργα με αντικείμενο την παροχή υπηρεσιών τεχνικής υποστήριξης για το σχεδιασμό ή/και τη διαχείριση ή/και την παρακολούθηση συγχρηματοδοτούμενων ή χρηματοδοτούμενων από Εθνικούς Πόρους έργων. Ένα εξ’ αυτών θα πρέπει να έχει συνολικό συμβατικό τίμημα κατ’ ελάχιστον ίσο με το 50% του αρχικού προϋπολογισμού (χωρίς ΦΠΑ και χωρίς τα δικαιώματα προαίρεσης)
oΤουλάχιστον τρία (3) έργα με αντικείμενο την παροχή υπηρεσιών οικονομικής διαχείρισης / λογιστικής υποστήριξης σε δημόσιους φορείς. 
•να έχουν ολοκληρώσει επιτυχώς κατά τη διάρκεια της τελευταίας τριετίας (2021, 2022, 2023) ένα (1) έργο παροχής υπηρεσιών συμβουλευτικής υποστήριξης με αντικείμενο την ωρίμανση/σχεδιασμό ή/και την παρακολούθηση υλοποίησης Έργου στο Τομέα των Τεχνολογιών Πληροφορικής και Επικοινωνιών (ΤΠΕ). Ο Προϋπολογισμός του Έργου για το οποίο παρασχέθηκαν οι συμβουλευτικές υπηρεσίες να είναι κατ’ ελάχιστον ίσο με το 50% του αρχικού προϋπολογισμού του κυρίως έργου (χωρίς το ΦΠΑ και τα δικαιώματα προαίρεσης).
•να έχουν ολοκληρώσει επιτυχώς ή να έχουν αναλάβει και να έχουν υπό εκτέλεση, κατά τη διάρκεια της τελευταίας τριετίας (2021, 2022, 2023) και έως την καταληκτική ημερομηνία υποβολής της προσφοράς του παρόντος διαγωνισμού, τουλάχιστον ένα (1) έργο με αντικείμενο την παροχή συμβουλευτικών υπηρεσιών σχετικών με συγχρηματοδοτούμενα προγράμματα στο δημόσιο τομέα, με συμβατικό τίμημα, χωρίς ΦΠΑ, κατ’ ελάχιστον ίσο με το 25% του αρχικού προϋπολογισμού (χωρίς ΦΠΑ και χωρίς τα δικαιώματα προαίρεσης) Έργου. Ειδικά, στα υπό εκπόνηση έργα της κατηγορίας αυτής προσμετράται μόνο το τμήμα του έργου που έχει παραληφθεί, μέχρι και την καταληκτική ημερομηνία υποβολής της προσφοράς του παρόντος διαγωνισμού.
Σε περίπτωση που κάποια από τα ανωτέρω έργα έχουν υλοποιηθεί από τον υποψήφιο (ή τον δανείζοντα εμπειρία) ως μέλος ένωσης, προσμετράται μόνο το τίμημα που αντιστοιχεί στο ποσοστό συμμετοχής του. 
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.
(παρ. 2.2.6.1 της Διακήρυξης).
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να διαθέτουν Ομάδα Έργου με στελέχη επαρκή σε πλήθος και δεξιότητες για την ανάληψη του Έργου, σύμφωνα με την παρ. 2.2.6.2 της Διακήτυξης.
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να έχουν μέσο γενικό ετήσιο κύκλο εργασιών για τις τρεις (3) τελευταίες οικονομικές χρήσεις (2021-2022-2023) ή, τις οικονομικές χρήσεις κατά τις οποίες ο οικονομικός φορέας δραστηριοποιείται, αν είναι λιγότερες από τρεις κατ’ ελάχιστον ίσο με το 200% του προϋπολογισμού του υπό ανάθεση Έργου (μη συμπεριλαμβανομένου ΦΠΑ και δικαιώματος προαίρεσης), για το οποίο υποβάλλει προσφορά. 
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.
(παρ. 2.2.5 της Διακήρυξης).
Οι οικονομικοί φορείς που συμμετέχουν στη διαδικασία σύναψης της παρούσας απαιτείται να εξασφαλίζουν την ποιότητα των παρεχόμενων υπηρεσιών και να διαθέτουν τα παρακάτω Πρότυπα Διασφάλισης ποιότητας:
●	Εν ισχύ Πιστοποίηση Συστήματος Διαχείρισης Ποιότητας ISO 9001:2015 ή άλλο ισοδύναμο.
●	Εν ισχύ Πιστοποίηση Συστήματος Διαχείρισης Ποιότητας ΕΝ ISO 27001:2013 ή άλλο ισοδύναμο (Πρότυπο Διαχείρισης Ασφάλειας Πληροφοριών).
Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη - μέλη, σύμφωνα με τον Κανονισμό 765/2008.  Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.
Σε περίπτωση ένωσης οικονομικών φορέων, οι παραπάνω απαιτήσεις καλύπτονται αθροιστικά από τα μέλη της ένωσης.
(παρ. 2.2.7 της Διακήρυξης)